महाभारतम्-13-अनुशासनपर्व-081
भीष्मेण युधिष्ठिरम्प्रति स्त्रीणां प्रशंसनम्।। 1 ।।

13-81-1	प्राचेतसस्य दक्षस्य। ज्ञातयः कन्यापक्षीयाः। स्वयं नाददतेऽथ च कन्यालङ्कारर्थमिच्छन्ति स विक्रयो न भवतीत्यर्थ।।
13-81-4	न रोचेत न कामयेत। न प्रमोदयेत्कामुकं न कुर्यात्। प्रजनः सन्ततिः।।
13-81-8	स्वल्प ईषदायासेन अपनेयः कौपीनो गुह्याच्छादनपटो यासाम्। सद्योहार्या इत्यर्थः। सुहृदः सौहार्दयुक्ताः।।
13-81-9	बुध्यन्त इत्यबुधाः।।
13-81-10	स्त्रीप्रत्ययः स्त्रीहेतुकः।।
13-81-12	अत्र स्त्रीधर्मविषये।।

महाभारतम्/अनुशासनपर्व